paragraph_text: Leicester je jedan od najstarijih gradova u Engleskoj, s poviješću od najmanje 2000 godina. Prvo zabilježeno ime grada je latinsko, Ratae Corieltauvorum, a naziv potječe od keltskog plemena Corieltauvi, koje je nastanjivalo ovo područje. Vjeruje se da su Rimljani stigli u područje oko 47. godine.<ref>Richard III team makes second Leicester car park find, bbc.co.uk, 4. svibnja 2013. Ratae Corieltauvorum osnovan je oko 50. godine kao vojno naselje duž Fosse Waya, rimske ceste između Exetera i Lincolna. Nakon odlaska vojnika, Ratae Corieltauvorum prerastao je u važno trgovačko središte i jedan od najvećih gradova u rimskoj Britaniji. Ostaci terma mogu se vidjeti na lokalitetu Jewry Wall, a drugi rimski artefakti izloženi su u obližnjem muzeju. Bogatu povijesnu baštinu upotpunjuju spomenici iz vikinškog vremena, srednjeg vijeka, Engleskog građanskog rata itd. Leicester je bio središte biskupije od oko 670. što mu je donijelo status grada. Međutim, status je izgubljen u 11. stoljeću, u vrijeme borbe između crkve i veleposjednika. Gradske su mu granice proširene nekoliko puta tijekom 19. i 20. stoljeća, postao je okrug 1889., a status grada povratio 1919. godine.